Remington Model 7600

Remington Model 7600 er en serie med pumperifler produsert av Remington siden 1981.

Historie 
Model 7600 er en videreutvikling av pumperiflen Remington Model 760 som ble produsert fra 1952 til 1981. Da ble Model Six introdusert i 1981, før den gikk ut av produksjon i 1987. I 1985 begynte produksjonen av Sportsman Model 76, før den ble avviklet i 1987. Produksjon av dagens Model 7600 begynte i 1987.

Varianter 
Det finnes en rekke varianter av Remington Model 7600.

 Model 7600
 Introdusert i 1981. Standardutgaven har et konvensjonelt treskjefte av valnøtt.

 Model 7600 Synthetic
 Introdusert i 1998. Bortsett fra sort syntetisk skjefte er modellen identisk med standardutgaven av Remington 7600.

 Model 7600 Carbine
 Reintrodusert i 1987. Karabinutgaven var tilgjengelig i .30-06 med en 47 cm pipe.

 Model 7600 Special Purpose
 Produsert fra 1993 til 1994. Modellen hadde et valnøttskjefte med matt og mørk finish som ikke skulle gi gjenskinn, og kom med reimfester.

 Model 7600P Patrol Rifle
 Introdusert i 2002. Model 7600P Patrol Rifle var kamret i .308 Win, og hadde et avansert siktesystem. Riflen skulle fylle et behov for robuste tjenestevåpen med lav profil. Våpenet har sort syntetisk skjefte med reimfester og hullsikte (spøkjekrins).

 Model 7615 Police Patron Rifle
 Model 7615P er kamret i .223 Rem, bruker standard STANAG-magasiner og har en 420 mm lang pipe. I likhet med 7600P er den er designet for å ha lignende utforming som Remington Model 870.

Teknisk 
Kolbe 7600 og 7615 bruker samme type kolbe som kaliber 20-utgaven av Remington 870-haglen, og kolber kan derfor byttes på tvers av disse modellene. Imidlertid går ikke kolbene til disse om hverandre med den mer vanlige kaliber 12-utgaven av Remington 870.

Pipe 7600 og 7615 modeller har frittflytende pipe som er feste til låskassen ved hjelp av en 1/4 toms UNF-skrue (6.35 mm). Dette er en forbedring over Modell 760 og Modell 870 som ikke har frittflytende pipe.

Sluttstykke I likhet med mange andre pumperifler så har 7600 lite primærutdrag. For lettere utdrag har derfor 7600 bare to låseklakker, som med tanke på primærutdrag er en forbedring over designet på tidligere modeller med svært mange låseklakker (for eksempel Model 760).

Se også 
 BMS Cam
 Mossberg MVP
 Ruger American Rifle

Referanser 

Skytevåpen i kaliber 5,56 mm